
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 96 

8 Φεβρουάριου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 


Αναστολή χορήγησης οικοδομικών αδειών και εκτέλε¬ 
σης οικοδομικών εργασιών στην εντός του εγκε¬ 
κριμένου ρυμοτομικού σχεδίου περιοχή του δήμου 

Κορίνθου (Ν. Κορινθίας). 1 

Χαρακτηρισμός ως διατηρητέου κτιρίου που βρίσκε¬ 
ται στον οικισμό Ελαία του δήμου Γουβών (Ν. Ηρα¬ 
κλείου) και καθορισμός ειδικών όρων και περιορι¬ 
σμών δόμησης αυτού. 2 

Χαρακτηρισμός οικοπέδου στο Ο.Τ. 28 της πόλης Βέ¬ 
ροιας Ν. Ημαθίας, ως οικοδομήσιμου και καθορι¬ 
σμός όρων και περιορισμών δόμησης αυτού. 3 


ΑΠΟΦΑΣΕΙ Σ 

Αριθ. 1304/224 (1) 

Αναστολή χορήγησης οικοδομικών αδειών και εκτέλεσης 
οικοδομικών εργασιών στην εντός του εγκεκριμένου 
ρυμοτομικού σχεδίου περιοχή του δήμου Κορίνθου (Ν. 
Κορινθίας). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 152 (παρ. 5) και 159 (παρ. 
2) του από 14.7.1999 Π.Δ/τος «Κώδικας Βασικής Πολεο- 
δομικής Νομοθεσίας» (Δ' 580). 

2. Τις διατάξεις της παρ. Απεριπτ. 4.2.γ του άρθρου 29 


του Ν. 2831/2000 «Τροποποίηση των διατάξεων του Ν. 
1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (Α' 140). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27του Ν. 2081/1992 (Α' 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α'38). 

4. Το 264/2000 υπηρεσιακό σημείωμα της Δ/νσης Πολε- 
οδομικού Σχεδιασμού. 

5. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού καιτου οικείου Ο.Τ.Α., αποφα¬ 
σίζουμε: 

1. Αναστέλλεται για έξι (6) μήνες η χορήγηση οικοδομι¬ 
κών αδειών και η εκτέλεση οικοδομικών εργασιών στην 
εντός του εγκεκριμένου ρυμοτομικού σχεδίου περιοχή 
του δήμου Κορίνθου (Ν. Κορινθίας), όπως φαίνεται περι¬ 
κλειόμενη με μπλε γραμμή στο σχετικό πρωτότυπο διά¬ 
γραμμα σε κλίμακα 1:5000 που θεωρήθηκε από τον Προϊ¬ 
στάμενο της Δ/νσης Τοπογραφικών Εφαρμογών με τη 
1304/2000 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

2. Της παραπάνω αναστολής εξαιρούνται οικοδομικές 
εργασίες για οικοδομές των οποίον έχει ολοκληρωθεί η 
κατασκευή του φέροντος οργανισμού. 

3. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 18 Ιανουάριου 2001 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 32740/8700 ™ 

Χαρακτηρισμός ως διατηρητέου κτιρίου που βρίσκεται 
στον οικισμό Ελαία του δήμου Γουβών (Ν. Ηρακλείου) 
και καθορισμός ειδικών όρων και περιορισμών δόμη¬ 
σης αυτού. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των παρ. 1 και 2 του άρθρου 110 και της 
παρ.4 του άρθρου 327του από 14-7-1999 Π.Δ/τος «Κώδι¬ 
κας Βασικής Πολεοδομικής Νομοθεσίας» (Δ' 580), όπως 
οι παρ. 1 και 2 του άρθρου 110 αντικαταατάθηκαν με τις 
παρ 1 και 2 του άρθρου 3 του Ν. 2831/2000 «Τροποποίη¬ 
ση των διατάξεων του Ν. 1577/1985 «Γενικός Οικοδομι¬ 
κός Κανονισμός» και άλλες πολεοδομικές διατάξεις» (Α 
140) και η παρ. 4 του άρθρου 327 τροποποιήθηκε με τη 
παρ. 4 του άρθρου 2 του ιδίου ως άνω νόμου. 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» {Α' 137), όπως αυτό 
προστέθηκε με το άρθρο 27 του ν. 2081/1992 (Α 154) και 
αντικαταστάθηκε με την παρ.2α του άρθρου 1 του 
Ν.2469/1997 (Α'38). 

3. Την υπ’ αρ. 103326/1281/5.12.96 απόφαση του 
Υπουργού και Υφυπουργού Περιβάλλοντος, Χωροταξίας 
και Δημοσίων Έργων «Μεταβίβαση αρμοδιοτήτων του 
Υπουργού και του Υφυπουργού Περιβάλλοντος, Χωροτα¬ 
ξίας και Δημοσίων Έργων στο Γενικό Γραμματέα και 
στους Προϊσταμένους των Γενικών Διευθύνσεων, Δ/νσε- 
ων και Τμημάτων του Υπουργείου Περιβάλλοντος, Χωρο¬ 
ταξίας και Δημοσίων Έργων πλην Γενικής Γραμματείας 
Δημοσίων Έργων» (ΦΕΚ1126/Β/16-12-1996). 

4. Τις διατάξεις της παρ.Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων (Α' 9). 

5. Την από 30-5-2000 αιτιολογική έκθεση της Διεύθυν¬ 
σης Πολεοδομικού Σχεδιασμού-Τμήμα Παραδοσιακών 

Οικισμών. . , 

6. Το αρ. πρ. 15472/6460/30-5-2000 έγγραφο της Διεύ¬ 
θυνσης Πολεοδομικού Σχεδιασμού-Τμήμα Παραδοσια¬ 
κών Οικισμών προς την τέως κοινότητα Ελαίας για τήρη¬ 
ση της νόμιμης διαδικασίας και το γεγονός ότι παρήλθε η 
προθεσμία της παρ.2 του άρθρου4του Ν. 1577/1985 ως 
αυτό ισχύει, χωρίς να περιέλθουν στην ως άνω υπηρεσία 
τυχόν αντιρρήσεις ενδιαφερομένων. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1) Χαρακτηρίζεται ως διατηρητέο το κτίριο που βρίσκε¬ 
ται στον οικισμό Ελαίατου δήμου Γ ουβών (Ν .Ηρακλείου), 


φερόμενο ως ιδιοκτησία Μιχαήλ Καλαίτζάκη, όπως αυτό 
φαίνεται με μαύρη διαγράμμιση και την ένδειξη «διατηρη¬ 
τέο κτίριο» στο σχετικό πρωτότυπο οδοιπορικό σκαρίφη¬ 
μα το οποίο θεωρήθηκε από τον Προϊστάμενο της Διεύ¬ 
θυνσης Τοπογραφικών Εφαρμογών με την αρ. 
32740/2000 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

2) Διατηρητέο χαρακτηρίζεται το αρχικό κτίριο και οι 
εναρμονιζόμενες με αυτό μεταγενέστερες προσθήκες, 
όχι όμως και τα πάσης φύσεως υπάρχοντα προσκτίσματα 
που αλλοιώνουν τη μορφή του. Ο καθορισμός των προ- 
σκτισμάτων αυτών πραγματοποιείται από την Επιτροπή 
Πολεοδομικού και Αρχιτεκτονικού Ελέγχου (ΕΠΑΕ). 

3) Απαγορεύεται κάθε αφαίρεση, αλλοίωση ή κατα¬ 
στροφή των επί μέρους αρχιτεκτονικών, ή διακοσμητικών 
στοιχείων του χαρακτηριζόμενου ως διατηρητέου κτιρί¬ 
ου,πλήν των προσκτισμάτων ή εκείνων των στοιχείων του 
κτιρίου για τα οποία η ΕΠΑΕ έχει γνωμοδοτήσει για την 
αφαίρεσή τους. 

4) Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση καθώς και κάθε επέμβαση για λειτουργικούς ή στα¬ 
τικούς λόγους στο χαρακτηριζόμενο ως διατηρητέο κτί¬ 
ριο, εφόσον δεν αλλοιώνεται ο αρχιτεκτονικός χαρα¬ 
κτήρας και οι βασικές αρχές του κτιρίου. 

5) Αίτηση για προσθήκη στο διατηρητέο κτίριο απο- 
στέλλεται από τη πολεοδομική υπηρεσία, με γνώμη της 
ΕΠΑΕ, στην αρμόδια υπηρεσία του Υπουργείου Περιβάλ¬ 
λοντος, Χωροταξίας και Δημοσίων Έργων για ειδική ρύθ¬ 
μιση σύμφωνα με τις διατάξεις του άρθρου 4 του Ν. 
1577/85, ως αυτό ισχύει, εφόσον δεν παραβλάπτεται το 
διατηρητέο κτίριο και ο χώρος που το περιβάλλει. 

6) Επιβάλλεται η αντικατάσταση της μεταλλικής πόρτας 
της εισόδου του κτιρίου με ξύλινη. 

7) Επιτρέπεται η χρήση του κτιρίου ως παραδοσιακό 
τουριστικό κατάλυμα. 

8) Απαγορεύεται η τοποθέτηση φωτεινών ή μη επιγρα¬ 
φών στο χαρακτηριζόμενο ως διατηρητέο κτίριο, πλην 
των αναγκαίων επιγραφών περιορισμένων διαστάσεων, 
που υποδηλώνουν τη χρήση του. 

9) Για οποιαδήποτε επέμβαση στο εξωτερικό ή εσωτε¬ 
ρικό του κτιρίου και στο χώρο που το περιβάλλει καθώς 
και για τη τοποθέτηση επιγραφών, απαιτείται η έκδοση 
αδείας ύστερα από σύμφωνη γνώμη της αρμόδιας ΕΠΑΕ. 

10) Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως, 

Αθήνα, 4 Δεκεμβρίου 2000 

Με εντολή Υπουργού 
Ο Γενικός Γραμματέας 
ΗΛΙΑ ΜΠΕΡΙΑΤΟΣ 










Αριθ. Δ5στ 67 < 3) 

Χαρακτηρισμός οικοπέδου στο Ο.Τ. 28 της πόλης Βέροι¬ 
ας Ν. Ημαθίας, ως οικοδομήσιμου και καθορισμός 
όρων και περιορισμών δόμησης αυτού. 

Ο ΝΟΜΑΡΧΗΣ ΗΜΑΘΙΑΣ 


Έχοντας υπόψη: 

1 Τις διατάξεις του Ν.Δ/τος της 17.7.23 όπως τροπο¬ 
ποιήθηκε μεταγενέστερα και συγκεκριμένα τα ενοποιη¬ 
μένα άρθρα 43,44,45 αυτού. 

2. Το Ν. 3200/55 «Περί διοικητικής αποκεντρώσεως». 

3. Το Ν. 532/70 «Περί συμπληρώσεως των διατάξεων 

περί διοικητικής αποκεντρώσεως». 

4. Το Ν. 1558/85 «Κυβέρνηση - κυβερνητικά όργανα». 

5. Το Ν.2218/94 «Ίδρυση Νομαρχιακής αυτ/σης - Τρο¬ 
ποποίηση διατάξεων για την πρωτοβάθμια αυτοδιοίκηση 
και την περιφέρεια και άλλες διατάξεις». 

6. Το Ν. 2831/2000 «Τροποποίηση των διατάξεων του Ν. 
1577/85 (Γεν. Οικοδ. Κανονισμός) και άλλες πολεοδομι- 
κές διατάξεις» και ειδικότερα το άρθρο 29 αυτού. 

7. Την αριθ. Ε 37784 /13-11-76 εγκύκλιο της Υπηρεσίας 

Οικισμού. , 

8. Την αριθ. ΕΠΑ 182/87/11.1.88 απόφαση Νομάρχη 
Ημαθίας (ΦΕΚ 78Δ/3.2.88) με την οποία εγκρίθηκε η ανα¬ 
θεώρηση του εγκεκριμένου ρυμοτομικού σχεδίου της πό¬ 
λης Βέροιας. 

9. Την 15/99 πράξη αδυνάτου τακτοποίησης που συντα- 
χθηκεαπότο ΠολεοδομικόΤμήματου Δήμου Βέροιας και 
κυρώθηκε με την αριθ. οικ. 3848/23-12-99 απόφαση Δη¬ 
μάρχου Βέροιας. 

10. Τις αριθ. 363/62, 1473/79, 850/82 οικοδ. άδειες του 
Τ.Π.-Π.Ε. Ν.Ημαθίας. 

11. Την από 19.12.2000 θετική γνωμοδότηση του 

Σ.Χ.Ο,Π. Ν.Ημαθίας, όπως αυτή εκφράζεται στο 7ο πρα¬ 
κτικό του, πράξη 5η. , . 7 , - . 

12. Την από 13.5.98 αίτηση των Γερμανη - Μποζινη Τρυ- 
φωνα και Χρυσούλας προς το Π.Τ.Δ.Β. για χορήγηση οικ. 
άδειας προσθήκης β' ορόφου. 

13 Την από 31.5.2000 αίτηση της Παπαγιαννη Χρυσου- 
λας προς το Π.Τ.Δ.Β. για καθορισμό όρων δόμησης στο 
οικόπεδο της (Ο.Τ. 28). , 

14. Την υπ - αρ. 315/26-1-99 απόφαση μας, περί εξου¬ 
σιοδότησης για έκδοση πράξεων επί αρμοδιοτήτων Νο¬ 
μάρχη- 

Επειδή 

- Σύμφωνα με τις διατάξεις του ενοποιημένου άρθρου 
43,44,45 του Ν.Δ/τος της 17.7.23, παρ.5, «οικόπεδα απο¬ 
κλεισμένα πανταχόθεν από των οδών του εγκεκριμένου 
σχεδίου και μη δυνάμενα δια τακτοποιήσεως να αποκτή- 
σωσι το απαιτούμενον πρόσωπον επ’ αυτών, δύναται να 
θεωρώνται οικοδομήσιμα υπό ωρισμένας προϋποθέσεις 
και ειδικούς όρους ως προς την ανέγερσιν επ’ αυτών κτι¬ 
ρίων, κανονιζομένας δι’ αποφάσεως του Υπουργού της 
Συγκοινωνίας». 


- Από την 15/99 πράξη αδυνάτου τακτοποίησης, η οποία 
κυρώθηκε με την αριθ. οικ. 3848/99 απόφαση Δημάρχου 
Βέροιας προκύπτει αδυναμία τακτοποίησης της αριθ. (1) 
ιδιοκτησίας, κληρ. Παπαγιάννη Δημητρίου και Σωτηρίου, 
άρτιας σε εμβαδό, μη δυναμένης ωστόσο να αποκτήσειτο 
ελάχιστα απαιτούμενο προς οικοδόμηση πρόσωπο. 

- Το Σ.Χ.Ο.Π. Ν. Ημαθίας στην 5η πράξη του 7ου/2000 
πρακτικού του εισηγείται υπέρ του χαρακτηρισμού το υ εν 
λόγω οικοπέδου ως οικοδομήσιμου και υπέρ της δόμη¬ 
σης αυτού με τους ισχύοντες στην περιοχή όρους και πε¬ 
ριορισμούς, αποφασίζουμε: 

Α. Χαρακτηρίζουμε το οικόπεδο με στοιχεία ΑΒΓΔΕΖΗ- 
ΘΙΚΛΜΝΞΟΠΡΣΤΥ-Α, του Ο.Τ. 28 της πόλης Βέροιας, 
όπως αυτό φαίνεται στο συνημμένο διάγραμμα, ως «οι¬ 
κοδομήσιμο». , 

Β. Καθορίζουμε τους όρους και περιορισμούς δόμησης 

αυτού ως εξής: 

1. Συντελεστής δόμησης 1,2 - 1,6 κλιμακωτός και συ¬ 
γκεκριμένα από μηδέν μέχρι εξήντα (60) τ.μ. σ.δ. 1,6, από 
εΕήντα (60) μέχρι εκατόν είκοσι (120) τ.μ. σ.δ. 1,4, πάνω 

από εκατόν είκοσι (120) τ.μ. σ.δ. 1,2. 

2. Μέγιστο ποσοστό κάλυψης του οικοπέδου εβδομή¬ 
ντα τοις εκατό (70%) της επιφάνειας του με ανάλογη ισχύ 
του άρθρου 14 του Ν. 1577/85 όπως ισχύει. 

3. Μέγιστο επιτρεπόμενο ύψος κτιρίων δεκαπέντε (15) 

μέτρα. , . 

4 Πάνω από το μέγιστο επιτρεπόμενο ύψος επιβάλλε¬ 
ται η κατασκευή στέγης Ελληνικού τύπου με ύψος το πο¬ 
λύ 2,0 μέτρα και κλίση που δε θα ξεπερνά το 35%. 

Η μη κατασκευή στέγης και οποιαδήποτε παρέκκλιση 
της προηγούμενης παραγράφου επιτρέπεται μόνο μετά 
τη σύμφωνη γνώμη της αρμόδιας Ε.Π.Α.Ε. 

5. Το κτίριο τοποθετείται στο οικόπεδο σύμφωνα με το 
άρθρο 9 του Ν. 1577/85 όπως ισχύει. 

6. Κατά τα λοιπά εφαρμόζονται οι γενικοί όροι που τίθε¬ 
νται από το Ν. 1577/85, όπως ισχύει. 

Από τις διατάξεις της απόφασης αυτής δεν προκαλειται 
δαπάνη σε βάρος του Κρατικού προϋπολογισμού ή του 
προϋπολογισμού της Νομαρχιακής Αυτοδιοίκησης ή του 
οικείου Δήμου. 

Κατά της απόφασης αυτής επιτρέπεται η άσκηση προ¬ 
σφυγής ενώπιον του Γ,Γ. της Περιφέρειας Κεντρικής Μα¬ 
κεδονίας για παράβαση Νόμου, σύμφωνα με το άρθρο 8 
παρ. 12του Ν.2218/94, εντός αποκλειστικής προθεσμίας 
(301 τριάντα ημερών από τη δημοσίευσή της. Κατά τα λοι¬ 
πά εφαρμόζονται οι διατάξεις του Ν. 3200/55 όπως ισχύ¬ 
ουν σήμερα. 

Η απόφαση αυτή - μαζί με το διάγραμμα που τη συνο¬ 
δεύει - να δημοσιευθεί στην Εφημερίδα της Κυβερνήσε- 
ως. Η ισχύς της αρχίζει από τη δημοσίευσή της. 

Βέροια, 24 Ιανουάριου 2001 


Ο Βοηθός Νομάρχης 
ΑΣΤΕΡΙΟΣ ΔΙΟΥΔΗΣ 

στέγη; με ύψος το πολύ 2.00μ. 
πάνω από το επιτρεπόμενο ύψος 
των κτιρίων και μεγίστη κλίση 

